Боян Бойчев
Поникване

chitanka.info

Бавно, като гаснещ ден,

Губят се, губят,

Уморени от вяра представи.

Разделят се с мен

Мечти и заблуди,

Назад, надалече остават.

Минало като спомен далечен,

Вятърът, вятърът

Чезне изгубен в мъглата.

Думи недоизречени…

Стръкченце вяра,

Поникнало като трън във душата.

2006 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.